Σίρβοι

Οι Σέρβοι ή Σίρβοι (Serboi και Sirbi) ήταν μια φυλή, που αναφέρεται στην ελληνορωμαϊκή γεωγραφία ως κατοικούσα στον Βόρειο Καύκασο και πιστεύεται από τους μελετητές ότι ήταν Σαρμάτες.

 Ετυμολογία 
Ο Καζιμιέρζ Μοζίνσκι ετυμολογεί το όνομα από τις ινδοευρωπαϊκές λέξεις *ser-, *serv-, που σημαίνει «φυλάω, προστατεύω» (συγγενές της λατινικής λέξης servus), και αρχικά μπορεί να σήμαινε «φύλακες ζώων», «ποιμένες». Παρόμοια τοπωνύμια αναφέρθηκαν προγενέστερα πιο μακριά. Ο Ρωμαίος συγγραφέας Πλίνιος ο Πρεσβύτερος επίσης ανέφερε την Σερβονιανή Λίμνη κοντά στην Παλαιστίνη) στη Φυσική Ιστορία του.

 Ιστορία 
Ο Πλίνιος ο Πρεσβύτερος ανέφερε στο Βιβλίο Δ' της Φυσικής Ιστορίας του (περίπου 77–79) τους Σίρβους μεταξύ των φυλών, που κατοικούσαν στις ακτές ανατολικά της Αζοφικής Θάλασσας. Σχεδόν έναν αιώνα αργότερα, ο Πτολεμαίος (100–170) στη Γεωγραφία του (περίπου 150) τους αναφέρει ως κατοίκους, μαζί με άλλες φυλές, της γης μεταξύ των βορειοανατολικών προπόδων του Καυκάσου και του Βόλγα, . Η φυλή συμπεριλήφθηκε σε χάρτες της αρχαίας Ασιατικής Σαρματίας ως Serbi και Sirbi, στην Πρώιμη Νεότερη Περίοδο.

 Ταύτιση με Σλάβους και Σέρβους 
Οι Σαρμάτες τελικά αφομοιώθηκαν οριστικά (π.χ. εκσλαβισμός) και απορροφήθηκαν από τον πρωτοσλαβικό πληθυσμό της Ανατολικής Ευρώπης γύρω στις αρχές του Μεσαίωνα. Οι μελετητές έχουν συνδέσει το εθνώνυμο με εκείνα των σλαβικών λαών των Σέρβων και των Κροατών στην Ευρώπη. Υπάρχουν υποστηρικτές της ιρανικής θεωρίας περί κροατικής ρίζας του σαρματικού *serv-, που μπορεί να έγινε *harv-, πολύ παρεμφερές με το «Hrvat» (Κροάτης). Ο Π.Σ. Σακάτς εντόπισε τους όρους Harahvaiti, Harahvatis, Horohoati σε σχέση με μια επαρχία και έναν λαό κοντά στο σύγχρονο Αφγανιστάν σε περσικές επιγραφές την εποχή του Δαρείου; P. S. Sakac, Iranische Herkunft des kroatischen Volksnamens, Orient. Christ. Per. XV, 1949, 313-340. Ωστόσο, ο Κροάτης μελετητής Ράντοσλαβ Κάτιτσιτς ως λανθασμένη ετυμολόγηση. Σύμφωνα με τον Πολωνό μελετητή Ταντέους Σουλιμίρσκι (1898–1983), οι Σέρβοι, που εγκαταστάθηκαν στα Βαλκάνια, ήταν Σλάβοι από τον βορρά και κυβερνούνταν από ήδη σλαβοποιημένους Αλανούς.

Υπάρχει μια θεωρία ότι οι «Χοροάτες» και οι συγγενείς τους Σίρβοι διέφυγαν από μια εισβολή των Ούννων στη νότια Πολωνία και τη νοτιοανατολική Γερμανία (όπου ζούσαν τον Μεσαίωνα οι Λευκοί Σέρβοι και οι Λευκοί Κροάτες και όπου σήμερα ζει ακόμα σλαβικός λαός ονόματι Σόρβοι), όπου αφομοιώθηκαν από τους Σλάβους και μέχρι την εποχή της σλαβικής μετανάστευσης στα Βαλκάνια τον 7ο αιώνα είχαν εκσλαβιστεί πλήρως. Άλλοι πιστεύουν ότι η φυλή μπορεί στην πραγματικότητα να ήταν πρωτοσλαβική, όπως σημειώνει η Λιθουανοαμερικανίδα αρχαιολόγος Μαρίγια Γκιμπούτας (1921–1994) και άλλοι. Ενώ ορισμένοι Σέρβοι ιστορικοί τους αντιμετωπίζουν ως σαρματική φυλή που ήταν μέρος της πρωτοσερβικής εθνογένεσης, , κάποιες πιο περιθωριακές θεωρίες τους αντιμετωπίζουν ως ιστορική σερβική φυλή, ωθώντας την ιστορία των Σέρβων περαιτέρω στην αρχαιότητα. Τον 10ο αιώνα, ο βυζαντινός αυτοκράτορας Κωνσταντίνος Ζ' Πορφυρογέννητος αναφέρει στο βιβλίο του Περί βασιλείου τάξεως δύο φυλές με το όνομα Κρεβατάδες και Σαρμπάν (Σαρβάνοι), που βρίσκονται στον Καύκασο κοντά στην Αλανία. Πιθανότατα ήταν οι αρχικές σαρματικές φυλές, αλλά ορισμένοι ερευνητές τις ταυτίζουν με τους Κροάτες και τους Σέρβους αντίστοιχα.

 Δείτε επίσης 

 Σόρβοι (φυλή)
 Σόρβοι
 Σάβιροι

 Παραπομπές 

 Πηγές 







Κατηγορία:Ιστορία των Σέρβων
Κατηγορία:Αλανοί
Κατηγορία:Αρχαίοι σλαβικοί λαοί
Κατηγορία:Σαρμάτες